আদর্শ ক্রীড়া শিক্ষক

সম্পা রাণী দাশ

সহকারী শিক্ষক

সাতকরাকান্দি সরকারী প্রাথমিক বিদ্যালয়

বড়লেখা,মৌলভীবাজার।

সাধারনত বলা যায়-যে শিক্ষক প্রতিষ্টানে শারীরিক শিক্ষা, স্বাস্থ্যবিজ্ঞান ও খেলাধুলা শিক্ষা বিষয়ের পাঠ পরিকল্পনার দায়িত্ব পালন করেন তাকেই প্রতিষ্টানের ক্রীড়া শিক্ষক বলে। অর্থাৎ প্রাতিষ্টানিক পর্যায়ে যে শিক্ষক শ্রেণিকক্ষে অথবা শ্রেণিকক্ষের বাহিরে স্বাস্থ্য, ক্রীড়া, এবং শারীরিক শিক্ষা বিষয়ের পাঠ পরিচালনার দায়িত্বে নিয়োজিত আছেন তাকেই ক্রীড়া শিক্ষক বা শারীরিক শিক্ষার শিক্ষক বা Physical Education Teacher বলা হয়। তাঁকে কোন কোন ক্ষেত্রে Games Teacher নামেও অভিহিত করা হয়। আর আদর্শ ক্রীড়া শিক্ষক বলতে তাকেই বোঝানো হয় যাকে আদর্শমান বিবেচনা করে অন্যান্য ক্রীড়া শিক্ষকের গুণাবলী এবং দায়িত্ব কর্তব্যের মূল্যমান যাচাই করা যায়। অর্থাৎ যে ক্রীড়া শিক্ষক জ্ঞানে,গুণে,মানে অন্যান্য ক্রীড়া শিক্ষক হতে অগ্রসর এবং যাকে অনুকরণ, অনুসরণ করা হয় তাকেই আদর্শ ক্রীড়া শিক্ষক বা Ideal Physical Education Teacher বলে।